Italiano: # Sergio Sileri (1919–1983)

Severa e drammatica fu la concezione che Sergio Sileri ebbe della vita, quella di un uomo che fu messo alla prova nelle calate del porto, nelle fabbriche e infine negli uffici di una Genova assai diversa da quella di oggi e assai più dura, vedendo scontrarsi la sua fede cristiana, le sue speranze e illusioni, con la dura realtà. Ma, in fin dei conti, a tenerci in vita e a darci la forza di andare avanti sarà sempre l’amore, «l’unica radice dell’eterno essere / il sangue per vivere oltre la morte». Appartenendo a quella vena di poesia ligure impegnata, che comincia addirittura con il cosiddetto Anonimo Genovese, passa per Paolo Foglietta e Luigi Pedevilla, per arrivare fino ai nostri giorni con autori come Giannoni e De André, Sileri ci descrive una città profondamente in crisi; da genovese e da uomo di mare, è addolorato e indispettito davanti alla decadenza della città per colpa dell’avidità di denaro e al traviamento – specie dei giovani, «contestatori della barca e del nostromo» – cure che ci fanno dimenticare le cose davvero importanti della vita: «chi viene non conosce / la pazienza dei forti / la fatica dei morti». Sicché, la nave Elettra sarà fatta a pezzi in nome deldenaro, perché gli uomini dimenticano «gloria e abbandono / gioia e dolore» insieme con la propria dignità e «il vanto del lavoro compiuto», tanto da far esclamare al poeta: «beati i morti che non hanno dato niente / che almeno se ne stanno per sempre in pace». Verso la fine della sua vita e del suo itinerario spirituale, Sileri si affida ancora di più alle speranze che ci offre la religione, ma senza riuscire mai a tacitare realmente il suo cruccio personale. Fu anche apprezzatissimo attore del teatro in genovese, e molti lo ricordano per la voce espressiva e profonda, che sembrava fatta apposta per leggere le poesie, sue e altrui, e metterne in evidenza il senso drammatico.

La descrizione di Genova «porto di mare», che ad altri avrebbe forse offerto l’occasione di sterili rimpianti e cedimenti al bozzettismo, diviene in Sileri il motivo per considerazioni più generali sulla vanità degli sforzi umani; nemmeno la proverbiale onestà e schiettezza dei genovesi possono più essere carte vincenti.

Le illusioni dell’infanzia a confronto con l’amara consapevolezza dell’età adulta sono qui sobriamente tratteggiate.

Le preoccupazioni del poeta per la decadenza della città vanno di pari passo con l’angoscia per una gioventù che dimostrava una inquietante debolezza morale e psicologica e sprofondava nelle aber razioni della droga, dell’alcool, della politica estremistica, nel terrorismo degli «anni di piombo», se non nelle spire della delinquenza comune. Sileri non trattò questi argomenti esplicitamente, ma da vero poeta per mezzo di allusioni e di immagini suggestive.

Tipico di Sileri un rigorismo morale, che trae forse le sue origini da quella vena di religiosità essenzialmente pratica e cupa, presente in tutta la storia di Genova, caratteristica di chi sia sempre pronto a perdere i suoi beni e la vita per mare, ma anche influenzata da rivoli di giansenismo, ritrovabile ancora nel pensiero di un Mazzini e di un Eustachio Degola (che, non si dimentichi, fu il sacerdote genovese artefice della conversione del Manzoni al cattolicesimo, ma appunto in un contesto quasi ereticale). La condanna della cecità umana di fronte al peccato, in una poesia come questa, assume a volte toni da profeta biblico, andando assai al di là di quelli che sono sempre stati i limiti delle poetiche «dialettali».

Anche la vicenda della nave Elettra diviene l’occasione per un discorso più ampio sull’ingratitudine umana, sull’insensibilità dei tempi nuovi di fronte ai valori del lavoro, dell’abnegazione, del sacrificio.

Al di là di tutti i problemi, le sofferenze, gli ostacoli della vita, rimane la speranza cristiana, ribadita da Sileri in tre efficaci distici gnomici.

Ligure: # Sergio Sileri (1919–1983)

Severa e dramatica a conceçion da vitta che o l’aveiva o Sergio Sileri (1919-1983), quella de un òmmo ch’o l’ea stæto misso a-a preuva in scê caladde do pòrto, inte fabriche e, in sciâ fin, inti scagni de unna Zena ben ben despægia da quella da giornâ d’ancheu e ciù dua pe coscì, de vedde piccâse contra a seu fede crestiaña, e seu speranse e inluxoin, co-a dua realitæ. Ma, a-a fin da föa, à tegnîne in vitta e a dâne a fòrsa de tiâ avanti, o saià delongo l’amô, «unica reixe de l’eterno ëse / o sangue pe vive a-o de là da mòrte». O Sileri o fa parte de quella veña de poexia ligure impegnâ, chi comensa a-a dreitua con o coscì dito Anònimo zeneise, a passa pe-o Poulo Foggetta e o Luiggi Pedevilla, pe arrivâ fin a-i nòstri tempi con di autoî comme o Giannon e o De André, e o ne conta de unna çittæ in crixi à reo; da zeneise e da òmmo de mâ o l’é desgustou e inrouxio de fronte a-a descheita da çittæ in caxon de l’aviditæ de dinâ e a-o desandio, mascime di zoeni, «contestatoî da barca e do nostròmmo» – lägni che fan ascordâ e cöse che inta vitta contan pe d’in davei: «chi vëgne o no conosce / a paçiensa di fòrti / a fadiga di mòrti». E coscì, o barco Elettra o saià fæto à tanti menissi in nomme do dinâ, apreuvo che i òmmi s’ascòrdan «glòria e abbandon / giöia e magon» insemme co-a seu dignitæ e co-o «vanto de un travaggio finio», tanto da fâ braggiâ a-o poeta: «beati i mòrti che no an dæto ninte / che almeno se ne stan pe sempre in paxe». Verso a fin da seu vitta e do seu cammin spiituale, o Sileri o se confia ancon de ciù a-e speranse ch’a n’exibisce a religion, ma sensa sciortî mai à attaxentâ pe in davei o seu cruçio personale. O l’é stæto ascì un ciù che aprexou attô do tiatro in zeneise, e tanti se ô sovvëgnan pe-a voxe espresciva e fonda, ch’a paiva fæta à pòsta pe leze e poexie, e seu e di atri, e mettine in evidensa o senso drammatico.

A descriçion de Zena «pòrto de mâ», che à di atri a l’avieiva podama fornio l’occaxon pe de remerse nostargie e de cheite into bossettiximo, a vëgne à ëse, into Sileri, o laccion pe de raxoin ciù in areo in sciâ vanitæ di sfòrsci umen; fiña a proverbiale onestæ e sccettessa di zeneixi no peuan ciù ëse verdiñe da strisciâ.

E inluxoin di figgeu à confronto con l’amao dexincanto de l’etæ avansâ son chì trattezzæ sensa sciato.

O lägno do poeta pe-a descheita da çittæ van da-a mæxima con l’erlia pe unna zoentù ch’a mostrava unna debilitæ morale e pscicològica da mette poia, e ch’a prefondava inte aberraçioin da dròga, do beive, da politica estremistica, into terroriximo di «anni de ciongio», ò adreitua inte grinte da denlinquensa commun. O Sileri o no l’à trattou sti argomenti a-a ciæa, ma da veo poeta pe mezo de alluxoin e de imagine suggestive.

Tipico do Sileri un rigoriximo porale, ch’o l’à fòscia e seu reixe inte quella veña de religioxitæ ciù che tutto prattica e luvega, presente inte tutta l’istöia de Zena, caratteristica de chi segge de longo in façion à perde e seu ricchesse e a seu vitta in mâ, ma infloensâ ascì da di rianetti de gianseniximo, ch’a se peu attrovâ ancon into penscê do Mazzini e de un Eustachio Degola (sto segondo o l’é stæto, no s’ascordemmo, o l’é stæto o præve zeneise fautô da converscion do Manzoni a-o catoliçeximo, ma – ben apòsta – inte un contesto quæxi d’erexia). A condaña da cecitæ umaña de fronte a-o peccou, inte unna poexia comme sta chì, a piggia de vòtte di toin da profeta da Bibbia, e a va pe coscì ciù in la de quelli che son sempre stæti i limiti de poetiche «dialettale».

L’istöia ascì do barco Elettra a vëgne à ëse l’occaxon pe un descorso ciù grande in sciâ desconoscensa di òmmi, e l’insenscibilitæ di tempi neuvi de fronte a-i valoî do travaggio, de l’abnegaçion, do sagrifiçio.

A-o de là de tutti i problemi, i patimenti, i sapelli da vitta, a l’arresta a speransa crestiaña, rebattua da-o Sileri inte trei distichi gnòmichi d’effetto.